《长相思慢》
清代·冯兰因

雨久寒重，敝裘似铁，穿窗风利如刀。翻书指冷，索酒瓶空，殢人镇日无聊。

瑟瑟萧萧。更彤云霭霭，雪洒梅梢。明月影难邀。掩清光、偏在今宵。

况岑寂孤怀，黄昏枯坐，一灯黯淡慵挑。无端牵惹起，万千愁、剥茧抽蕉。

梦短魂劳。芳信杳、天边雁骄。苦关情、深怜目断人遥。

作者简介：字玉芬，南汇人，墨香先生女，同邑王某室。有《鲛珠词》。